6. ΝΟΜΟΘΕΤ. ΔΙΑΤΑΓΜΑ υπ’ αριθ. 3915 της 10/11 Νοεμ. 1958 (ΦΕΚ Α΄ 199) Περί χορηγήσεως δανείων υπό του Ταμείου Παρακαταθηκών και Δανείων δια την ανέγερσιν και διασκευήν ξενοδοχείων κλπ. Άρθρ.1.-1. «Το Ταμείον Παρακαταθηκών και Δανείων δύναται να χορηγή τοκοχρεωλυτικά δάνεια προς νομικά πρόσωπα δημοσίου ή ιδιωτικού δικαίου και προς ιδιώτας, δια την ανέγερσιν ή διασκευήν ή επέκτασιν ξενοδοχείων ύπνου, τουριστικών περιπτέρων ή τουριστικών εν γένει συγκροτημάτων (BUNGALOWS-MOTELS), καθώς και δια την εντός του χώρου της αναγκαίας ζώνης των κτιρίων κατασκευήν των δια την λειτουργίαν αυτών αναγκαίων έργων οδικών ή διαμορφώσεως, αποχετευτικών, προσπελάσεως ή άλλων βοηθητικών κτιρίων, εγκαταστάσεων ή έργων, εφ’ όσον τα συμπληρωματικά ταύτα έργα είναι λειτουργικώς απολύτως απαραίτητα, κατά σύμφωνον γνώμην του Ε.Ο.Τ. και του Τ.Π. και Δανείων». Η παρ. 1 αντικατεστάθη ως άνω δια του άρθρ. 1 Α.Ν. 219 της 21/23 Δεκ. 1967 (κατωτ. αριθ. 8). 2.Το ποσόν των δανείων τούτων δεν δύναται να υπερβαίνη τα 2/3 της αξίας του οικοπέδου εφ’ ου πρόκειται να εκτελεσθώσιν οικοδομικαί εργασίαι, μετά της επ’ αυτού τυχόν υφισταμένης ή ανεγερθησομένης οικοδομής, εφαρμοζομένων ως προς τους λοιπούς όρους χορηγήσεως των δανείων τούτων των διατάξεων του από 24/30 Ιουν. 1946 Β.Δ/τος «περί επεκτάσεως των εργασιών του Ταμείου Παρακαταθηκών και Δανείων», ως ετροποποιήθη δια του από 31 Οκτ. 1953 ομοίου Β.Δ/τος. 3.Αι αιτήσεις χορηγήσεως δανείων κατά την προηγουμένην παράγραφον του παρόντος άρθρου δια την ανέγερσιν ή διασκευήν ή επέκτασιν ξενοδοχείων ύπνου και τουριστικών περιπτέρων υποβάλλονται προηγουμένως εις τον Ε.Ο.Τ., όστις αποφαίνεται περί της σκοπιμότητος χορηγήσεως των δανείων τούτων. «4.Ομοίως το Ταμείον Παρακαταθηκών και Δανείων δύναται να χορηγή ξενοδοχειακά ή τουριστικά δάνεια προς τα εν τη παρ. 1 του παρόντος πρόσωπα, δια σκοπούς οριζομένους εκάστοτε δι’ αποφάσεως του αρμοδίου οργάνου του Ε.Ο.Τ. εκδιδομένης κατ’ εξουσιοδότησιν της Νομισματικής Επιτροπής και υπό διαδικασίαν, όρους και προϋποθέσεις καθοριζομένους εις την απόφασιν ταύτην του Ε.Ο.Τ. (Το αυτό Ταμείον δικαιούται, όπως εφ’ όσον το ποσοστόν δανειοδοτήσεως, ως ορίζεται τούτο υπό του Ε.Ο.Τ. είναι μείζον του 66% ζητή την παροχήν προσθέτων ασφαλειών και ελλείψει τούτων εγγύησιν του Δημοσίου ή υποκαταστάτου Τραπέζης). Το εντός ( ) εδάφιον κατηργήθη δια του άρθρ. 5 Ν.Δ. 848 της 8/13 Μαρτ. 1971 (τόμ. 18  σελ. 202,15). (Ατνί για τη σελ. 47) Σελ. 47 (α) Τεύχος Ζ22 – Σελ. 41 Χορήγηση δανείων από Τ.Π. και Δανείων 39.Β.γ.4-6 Τα άρθρ. 2 και 3 του Α.Ν. 219/67 εφαρμόζονται και εις τας περιπτώσεις των δανείων της παρούσης παραγράφου». Η παρ. 4 προσετέθη δια του άρθρ. 8 Α.Ν. 543 της 11/14 Σεπτ. 1968 (Τόμ. 18 σελ. 202,13). Άρθρ.2.-1.Επιτρέπεται εις το Ταμείον Παρακαταθηκών και Δανείων όπως συνάπτη δάνεια, οιασδήποτε μορφής, παρά Πιστωτικών Ιδρυμάτων, Νομικών Προσώπων Δημοσίου Δικαίου, Οργανισμών ή άλλων χρηματοδοτών, της ημεδαπής, ή αλλοδαπής, υπό την εγγύησιν ή μη του Κράτους και υπό όρους καθοριζομένους υπό του Διοικητικού Συμβουλίου του Ταμείου, προκειμένου δε περί της αλλοδαπής, εγκρινομένους και υπό της Νομισματικής Επιτροπής, επιτρεπομένου εις την Διοίκησιν του Ταμείου, όπως, προς διευκόλυνσιν συνάψεως του δανείου, αποδέχηται και συναλλαγματικάς ή γραμμάτια εις διαταγήν ή ετέρους αντιπροσωπεύοντας την οφειλήν τίτλους, κατόπιν πάντοτε εγκρίσεως προς τούτο του Υπουργού Οικονομικών. 2.Ωσαύτως επιτρέπεται εις το Ταμείον Παρακαταθηκών και Δανείων, όπως χορηγή τοκοχρεωλυτικά δάνεια προς απόκτησιν κατοικίας, δι’ αγοράς ή ανεγέρσεως, επί πρώτη υποθήκη αυτής, προς πάντα εργαζόμενον ή αμειβόμενον επί μηνιαίω μισθώ ή επί ημερομισθίω κατ’ άτομον ή μέσω των Οικοδομικών Συνεταιρισμών αυτών και εφ’ όσον στερείται, κατά πλήρες δικαίωμα ιδιοκτησίας, ιδιοκτήτου κατοικίας και δεν κέκτηται ετέραν οικίαν εις πόλεις άνω των 5.000 κατοίκων. Το ποσόν των δανείων τούτων δεν δύναται να υπερβή το ποσοστόν 40% της κατ’ εκτίμησιν αξίας της τυχόν υφισταμένης οικοδομής συνολικής επιφανείας ουχί ανωτέρας των 120 μέτρων τετραγωνικών εκάστης κατοικίας και της προβλεπομένης να αναγερθή συμπεριλαμβανομένης και της αξίας του οικοπέδου αυτής. Οι λοιποί όροι των δανείων ορίζονται δι’ αποφάσεως του Διοικητικού Συμβουλίου του Ταμείου. Δάνεια κατά τας διατάξεις της παρούσης παραγράφου χορηγούνται μόνον εκ κεφαλαίων προελεύσεως αλλοδαπής. 3.Οι εκ των δικαιουμένων δανείων κατά τας διατάξεις του παρόντος ή οιοιδήποτε τρίτοι ποιούντες ανακριβείς δηλώσεις ή βεβαιώσεις μη ανταποκρινομένας προς την πραγματικήν κατάστασιν, τιμωρούνται δια των ποινών του άρθρ. 13 του Ν.Δ. 3783/1957 «περί της Στέγης των Δημοσίων Πολιτικών Υπαλλήλων.». Άρθρ.3.-1.Το Διοικητικόν Συμβούλιον του Ταμείου Παρακαταθηκών και Δανείων καθορίζει τον χρόνον ενάρξεως της τοκοχρεωλυτικής αποσβέσεως των χορηγηθέντων και χορηγηθησομένων εφεξής δανείων και τον χρόνον εξοφλήσεως τούτων. Ειδικώς ορίζεται ότι ο χρόνος εξοφλήσεως των δανείων, των προβλεπομένων υπό του άρθρ. 1 του παρόντος, δεν δύναται να είναι κατώτερος της δωδεκαετίας. Σελ. 48(α) Τεύχος Ζ22 – Σελ. 42 2.Όπου εν ταις Επαρχίαις δεν εδρεύει ίδιον Υποκατάστημα του Ταμείου Παρακαταθηκών και Δανείων, δύναται το Διοικητικόν Συμβούλιον αυτού να αναθέτη εις Υποκαταστήματα ανεγνωρισμένης Τραπέζης, την ενέργειαν μέρους ή της όλης διαδικασίας χορηγήσεως των δανείων ή άλλης τινός υπηρεσίας του Ταμείου Παρακαταθηκών και Δανείων. Άρθρ.4.-(Αφεώρα την σύνθεσιν του Διοικ. Συμβουλίου του Τ.Π.Δ. Βλ. τας ισχυούσας διατάξεις υπό τον Α.Ν. 464/1937, ανωτ. σελ. 27). Άρθρ.5.-1.Επί τω σκοπώ χορηγήσεως οικοδομικών δανείων παρά του Ταμείου Παρακαταθηκών και Δανείων, εξασφαλιζομένων δι’ υποθήκης επί αστικών ακινήτων κειμένων εις πόλεις ή κώμας κάτω των 5.000 κατοίκων δύναται να αποδεικνύηται η κυριότης των ακινήτων τούτων ελλείψει ετέρων στοιχείων δι’ ενόρκων βεβαιώσεων α) δύο μαρτύρων μονίμων κατοίκων της πόλεως ή κώμης εν η το ακίνητον, β) του Δημάρχου ή Προέδρου της πόλεως ή κώμης και γ) του αιτούντος το δάνειον. 2.Εν περιπτώσει εκνικήσεως ακινήτου, εφ’ ου ενεγράφη υποθήκη υπέρ του Ταμείου Παρακαταθηκών και Δανείων προς εξασφάλισιν οικοδομικού δανείου, ή αναγνωρίσεως καθ’ οιονδήποτε τρόπον δικαιωμάτων τρίτου επ’ αυτού, ο δικαιωθείς υπεισέρχεται αυτοδικαίως εις τας εκ της δανειακής συμβάσεως υποχρεώσεις, ευθύνεται δε μετά του αρχικού οφειλέτου εις ολόκληρον έναντι του Ταμείου Παρακαταθηκών και Δανείων, εφ’ όσον το χορηγούμενον δάνειον διετέθη εξ ολοκλήρου δια την ανέγερσιν νέας οικοδομής επί του βεβαρυμένου δια της υποθήκης ακινήτου, ή δια την βελτίωσιν διαρρύθμισιν ή επισκευήν υπαρχούσης τοιαύτης. 3.Υπό τας προϋποθέσεις της προηγουμένης παρ. 2 του παρόντος άρθρου εγγεγραμμένη υποθήκη αποτελεί επικρατέστερον δικαίωμα παντός εμπραγμάτου ή προσωπικού προγενεστέρου υπέρ τρίτου τοιούτου. 4.Αι διατάξεις των προηγουμένων παραγράφων ισχύουσι και επί προικώων ακινήτων δι’ α κατ’ εξαίρεσιν των διατάξεων των άρθρ. 1417 έως 1422 του Αστικού Κώδικος υπεύθυνος καθίσταται, ο υπέρ ου συνέστη η προιξ οφειλέτης, η σύζυγος τούτου ή οι τούτων κατιόντες καθ’ ων εκτελείται ο δανειστικός τίτλος, εφ’ όσον το δάνειον συνήφθη ή συναφθήσεται, υφισταμένου του γάμου, παρά του προικολήπτου συζύγου. Άρθρ.6.-Η ισχύς του παρόντος άρχεται από της ημερομηνίας δημοσιεύσεώς του εις την Εφημερίδα της κυβερνήσεως. 39.Β.γ.6 Χορήγηση δανείων από Τ.Π. και Δανείων 